CELEX: 62019TN0543
Language: mt
Date: 2019-07-30 00:00:00
Title: Kawża T-543/19: Rikors ippreżentat fit-30 ta’ Lulju 2019 – Ir-Rumanija vs Il-Kummissjoni

7.10.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 337/12
            
         
      Rikors ippreżentat fit-30 ta’ Lulju 2019 – Ir-Rumanija vs Il-Kummissjoni
      (Kawża T-543/19)
      (2019/C 337/13)
      Lingwa tal-kawża: ir-Rumen
      
         Partijiet
      
      
         Rikorrenti: Ir-Rumanija (rappreżentanti: C. Canțăr, M. Chicu, A. Rotăreanu u E. Gane, aġenti)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla parzjalment id-Deċiżjoni C(2019)4027 final tat-23 ta’ Mejju 2019, kif ġej:
                  
                              a.
                           
                           
                              fil-parti li tikkonċerna l-valuri speċifikati fil-linja 1 tal-kolonni 2 tat-tabella marbuta mal-bilanċ fit-test tad-Deċiżjoni C(2019)4027 finali, billi l-Kummissjoni hija obbligata li tikkalkula mill-ġdid dawn il-valuri b’kont meħud tar-rata ta’ kofinanzjament ta’ 85 % tal-fondi għall-assi prijoritarji 1 u 2 tal-Programul Operațional 2014RO16M1OP001 Infrastructură Mare [Programm Operattiv tal-Infrastruttura Kbira (POIK)];
                           
                        
                              b.
                           
                           
                              fil-parti li tikkonċerna il-kalkolu tal-valuri imputabbli, f’ewro, għall-fondi għall-assi prijoritarji 1 u 2 tal-POIK fl-anness tad-Deċiżjoni C(2019)4027 finali, b’mod iktar preċiż:
                              
                                          —
                                       
                                       
                                          it-Taqsima marbuta mal-Fond FC, punt 1 – Pjan finanzjarju – Tabella 18a – linja AP1 – kolonna C – Rata ta’ kofinanzjament – 75 % u s-sostituzzjoni b’85 %, fis-sens tad-Deċiżjoni C(2018)8890 finali, billi l-Kummissjoni hija obbligata li tikkalkula mill-ġdid, b’kont meħud tar-rata ta’ kofinanzjament ta’ 85 %, il-valuri speċifikati fil-:
                                          
                                                      —
                                                   
                                                   
                                                      Punt 3 – Appendiċi 1 – linja AP1, kolonna F – Valur imputabbli lill-fondi u kolonna F7 – Valur imputabbli lill-fondi flimkien mal-ammont diġà imħallas limitat għall-kontribut tal-fond;
                                                   
                                                
                                                      —
                                                   
                                                   
                                                      Punt 4 – Kalkolu tal-bilanċ annwali – linja AP1, kolonna CA u kolonna R – Ammont rivedut imputabbli lill-Fond;
                                                   
                                                
                                                      —
                                                   
                                                   
                                                      Punt 5 – Bilan1 annwali – kolonna T – Ammont rivedut imputabbli lill-Fond;
                                                   
                                                
                                                      —
                                                   
                                                   
                                                      Punt 5 – Bilanċ annwali – kolonna V – linja “għall-irkupru”;
                                                   
                                                
                                    
                                          —
                                       
                                       
                                          taqsima li tirrigwarda il-Fond ERDF, punt 1 – Pjan finanzjarju – Tabella 18a – linja AP2 – kolonna C – Rata ta’ – 75 % u sostituzzjoni bi 85 %, fis-sens tad-Deċiżjoni C(2018)8890 finali, billi l-Kummissjoni hija obbligata li tikkalkula mill-ġdid, b’kont meħud tar-rata ta’ kofinanzjament ta’ 85 %, il-valuri speċifikati fil-:
                                          
                                                      —
                                                   
                                                   
                                                      Punt 3 – Appendiċi 1 – linja AP2, kolonna F – Ammont imputabbli lill-Fondi u klonna F7 – Ammont imputabbli lill-fondi + ammont diġà mħallas limitat għall-kontribut tal-Fond;
                                                   
                                                
                                                      —
                                                   
                                                   
                                                      Punt 4 – Kalkolu tal-bilanċ annwali – linja AP2, kolonna CA u kolonna R – Ammont imputabbli lill-Fondi;
                                                   
                                                
                                                      —
                                                   
                                                   
                                                      Punt 5 – Bilanċ annwali – kolonna T – Ammont rivedut imputabbli lill-Fondi;
                                                   
                                                
                                                      —
                                                   
                                                   
                                                      Punt 5 – Bilanċ annwali – kolonna V – linja “għall-irkupru”;
                                                   
                                                
                                    
                        
            
                  —
               
               
                  tikkundanna lill-Kummissjoni għall-ħlas tal-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv huwa jallega eżerċizzju skorrett tal-kompetenza tal-Kummissjoni li tikkakula l-ammont imputabbli lill-fondi u ksur tal-prinċipju ta’ protezzjoni tal-aspettattivi leġittimi
                  
                              —
                           
                           
                              Ir-Rumanija ssostni li d-dipartimenti tal-Kummissjoni applikaw b’mod żbaljat ir-rata’ ta’ kofinanzjament ta’ 75 % għall-assi prijoritarji 1 u 2 marbuta mas-settur tat-Trasport, billi, fil-mument tal-clearance tal-kontijiet tas-sena finanzjarja 2017-2018, kienet qiegħda tħalli effetti legali id-Deċiżjoni C(2018)8890 finali, li biha ġiet adottata l-emenda POIK fis-sens taż-żieda tar-rata ta’ kofinanzjament minn 75 % għal 85 % għal proġetti marbuta mas-settur tat-Trasport (assi prijoritarji 1 u 2 tal-POIK).
                           
                        
                              —
                           
                           
                              Barra minn hekk, fid-dawl tad-dispożizzjonijiet ċari tad-Deċiżjoni C(2018)8890 finali, kif ukoll tal-assenza ta’ dispożizzjonijiet, fir-Regolament 1303/2013, li jillimitaw l-applikazzjoni ta’ rata ta’ kofinanzjament approvata permezz tad-deċiżjoni għal snin finanzjarji li fir-rigward tagħhom hemm proċeduri pendenti, ir-Rumanija ssostni li billi ma tapplikax ir-rata ta’ kofinanzjament ta’ 85 %, approvata permezz tad-Deċiżjoni C(2018)8890 finali, id-deċiżjoni kkontestata tikser il-prinċipju ta’ protezzjoni tal-aspettattivi leġittimi.
                           
                        
            
                  2.
               
               
                  It-tieni motiv jikkonċerna l-ksur tal-obbligu ta’ motivazzjoni previst fit-tieni paragrafu tal-Artikolu 296 TFUE u tal-prinċipju ta’ amministrazzjoni tajba
                  
                              —
                           
                           
                              Ir-Rumanija tiddikjara li l-obbligu ta’ motivazzjoni previst fit-tieni paragrafu tal-Artikolu 296 TFUE ġie miksur billi d-deċiżjoni kkontestata ma tipprovdix bażi legali marbuta mar-raġunijiet għaliex il-Kummissjoni eskludiet, fir-rigward tas-sena finanzjarja 2017-2018, l-applikazzjoni tal-perċentwali miżjud tar-rata ta’ kofinanzjament ta’ 85 %, kif stabbilit permezz tad-deċiżjoni C(2018)8890 finali.
                           
                        
                              —
                           
                           
                              Barra minn hekk, ir-Rumanija ssostni li l-pożizzjoni evażiva tal-Kummissjoni Ewropea fil-kuntest tal-proċess deciżjonali li wassal għall-adozzjoni tad-Deċiżjoni C(2019)4027 finali, flimkien mal-wasla tardiva tar-risposta tad-dipartimenti tal-Kummissjoni għad-domandi mqajjma mill-awtoritajiet Rumeni, tikkonstitwixxi ksur tal-prinċipju ta’ amministrazzjoni tajba.